Kiss Dóra Bernadett

ELTE Állam-és Jogtudományi Kar Hallgatói Önkormányzata

*a tudományos-és kulturális ügyekért felelős alelnök beszámolója*

1. Bevezető:

A tudományos-és kulturális ügyekért felelős alelnöknek április 28-án választottak meg. A szemeszter utolsó kulturális eseményére – a művészettörténeti előadássorozat záró részére – is e napon került sor, tekintettel a közelgő vizsgaidőszakra további kulturális program már nem került megrendezésre.

1. Bizottság megalakítása:

A felvételit követően tizenhárom hallgató közreműködésével alakítottam meg a bizottságot. Egy nagyon lelkes és kreatív csapatnak sikerült összeállnia, úgyhogy bízom benne, hogy ennek fényében az őszi szemeszterben sok izgalmas esemény fog megrendezésre kerülni.

1. Kultúra az Egyetemen facebook oldal:

A Facebook közösségi felületen üzemeltetünk egy oldalt, amelynek a célja, hogy a kar hallgatóihoz minél több fórumon juthassanak el a kulturális hírek és események. Itt szoktak meghirdetésre kerülni a karon illetve az egyetem falain kívüli, de mégis a karhoz köthető programok. A jövőre nézve szeretném az oldalt kiterjeszteni más eltés karokra is. Véleményem szerint hiánypótló lenne, ha egy fórumon kerülnének meghirdetésre a különböző karok eseményei. Ezzel mi is több hallgatótársainkat tudnánk az egyes programokra becsatornázni, valamint fordítva. Aki esetleg eddig még nem tette volna, és szeretne a későbbiekben kulturális hírekről értesülni, lájkolja facebook oldalunkat.

1. Programok az őszi szemeszterre:

A bizottságommal összeírtuk programötleteinket az őszi szemeszterre nézve, ezeket a vizsgaidőszak utáni első ülésen fogjuk konkretizálni. Célunk, hogy minden hónapban legyen legalább egy kulturális esemény, valamint szeretnénk minél több igényt kielégíteni, így várhatóan egy sokszínű programmal fogunk jelentkezni. Ezen események lebonyolítását már a nyáron elkezdjük, hogy minél gördülékenyebben tudjunk működni ősszel.

1. EHÖK bemutatkozó:

Május 27-én, pénteken látogatott el hozzánk Sujtó Attila és csapata, akik jelenleg az EHÖK elnök- és tisztségviselőjelöltjei. A rövid bemutatkozás után ismertették programjaikat, amelyek érintették a kultúra területét is. Elsősorban ők is egy szorosabb együttműködést szeretnének a karok között kialakítani, valamint létrehozni egy olyan kulturális kapcsolathálót, amely kedvezményeket biztosítana számos fővárosi kulturális intézményhez. Ahogy láttam, terveink nagyrészt megegyeznek, úgyhogy bizakodva tekintek a jövőbeni együttműködés irányába.

1. Zárszó:

Bízom benne, hogy beszámolóm megfelelő és kielégítő volt. Ha bármilyen kérdésetek, ötleteitek lenne, azokat szívesen várom a kulturalis@ajkhok.elte.hu e-mail címre.

*Kiss Dóra Bernadett*

*2016. 05. 27.*